भारतीय मूल के श्री श्रीनिवासन जो कि जिला कोलंबिया सर्किट के यूनाइटेड स्टेट कोर्ट ऑफ अपील्स में एक जज के रूप में कार्यरत हैं . यूनाइटेड स्टेट सीनेट ने श्री निवासन को निर्विरोध इस पद के लिए चुना एवम मई 2013 में इन्हें यूनाइटेड स्टेट कोर्ट ऑफ अपील्स में जज के रूप में नियुक्त किया गया . इससे पूर्व इन्होने यूनाइटेड स्टेट के प्रिंसिपल डिप्टी सॉलिसिटर जनरल के लिए कार्य किया और इन्होने अमेरिका के सुप्रीम कोर्ट में 25 केसेस का अनुभव प्राप्त किया . सुप्रीम कोर्ट में कार्य करने से पहले इन्होने हार्वर्ड लॉ स्कूल में एक अध्यापक के तौर पर कार्य किया .फ़िलहाल श्री श्रीनिवासन चर्चा का विषय इसलिए हैं क्यूंकि यूनाइटेड स्टेट सुप्रीम कोर्ट के वरिष्ठ जज एंटोनिन स्कालिया की अचानक मृत्यु हो जाने के कारण उनका स्थान रिक्त हैं और इसी स्थान के लिये श्री श्रीनिवासन को एक बड़े उम्मीदवार के रूप में देखा जा रहा हैं . इस वक्त यूनाइटेड स्टेट में चुनावी माहौल चल रहा हैं और मीडिया भी अपना काम जोरो से कर रही हैं . राजनीति गलियारों में कई नाम गूंज रहे हैं जिनमे श्री श्रीनिवासन का नाम बहुत अधिक सामने आ रहा हैं .